
FØRSTE  AKT. 

Scenen  forestiller  et  Torv.    Tilvenstre  Kassanders  Hus,  tilhøjre 
et  Osteri,  i  Baggrunden  en  Fontaine. 


FØRSTE  SCENE. 

Kassander  kommer  ud  af  sit  Hus,  han  skal  gaa 
ud,  men  først  ser  han  op  af  Gaden,  thi  siger  han: 
den  fordømte  Harlekin  snuser  her  omkring  for  at  faa 
fat  i  Kolombine,  men  det  skal  der  ikke  blive  noget  af. 
Han  gaar  hen  til  sin  Dør  og  kalder  paa  Pierrot,  men 
denne  hører  ikke  og  først  efter  at  have  banket  haardt 
med  sin   Stok  kommer  han. 

ANDEN   SCENE. 

Pierrot  kommer  gabende,  rækkende  og  strækkende 
sig,  han  gnider  sine  Øjne,  ser  ikke  sin  Herre,  men 
støder  lige  paa  ham.  Kassander  rusker  ham  i  Armen, 
for  at  faa  ham  vaagen;  men  Pierrot  farer  vred  hen- 
imod  ham;  men  opdager  saa,  det  er  hans  Herre; 
han  bukker  indsmigrende  og  spørger  hvad  han  ønsker. 

Kassander  bebrejder  Pierrot  at  han  har  sovet,  hvortil 
han  meget  overlegent  svarer  Nej;  men  Kassander  tager 
ham  i  Øret  og  beder  ham  høre  godt  efter:  Jeg  gaar 
nu  bort,  siger  han,  men  her  er  Nøglen  til  Døren,  den 
tager  Du  og  lukker  af,  saa  Kolombine  ikke  slipper 
ud,  men  pas  nu  godt  paa,  thi  ellers  bliver  Du  jaget 
bort.     Derpaa  gaar  Kassander  sin  Vej. 


TREDIE  SCENE. 

Pierrette  kommer  ud  af  Kassanders  Hus,  hun  ser 
Kassander  gaa  bort  og  opdager  Pierrot,  som  staar  og 
gennemgaar  med  sig  selv,  hvad  Kassander  har  sagt. 
Pierrette  ønsker  gærne  at  vide  hvad  de  to  har  talt 
om,  og  kalder  paa  Pierrot  og  spørger  ham  derom. 
Pierrot,  som  er  forelsket  i  Pier  rette,  bliver  henrykt 
over  at  se  hende,  men  siger,  at  hun  skal  ikke  bryde 
sig  om,  hvad  de  har  talt  om.  Pierrette  bliver  for- 
nærmet. Pierrot  vil  kysse  hende  og  beder  hende  gaa 
ind  og  lave  hans  Aftensmad  til  ham;  men  Pierrette 
siger  nej,  ler  og  gør  Nar  af  ham,  hvorover  han  bliver 
vred  og  viser  hende  Nøglerne  og  siger,  hun  skal  blive 
lukket  inde,  men  Pierrette  siger,  at  han  kan  gærne 
spare  sig  det  alt  sammen,  thi  hun  beskærmer  sin  unge 
Herskerinde.  Pierrette  begynder  nu  at  danse  om 
Pierrot,  hvor  hun  hele  Tiden  driller  ham,  og  ender 
med  at  give  ham  en  Ørefigen,  hvorpaa  hun  løber 
ind  i  Huset  forfulgt  af  Pierrot,  som  laaser  Døren  af 
efter  sig. 


FJERDE  SCENE. 

Man  hører  en  munter  Musik,  og  en  Skare  glade 
Karnevalsgæster  stormer  ind  paa  Scenen;  det  er  Faste- 
lavnstiden,  de  standser  paa  Torvet  for  at  drikke  et 
Bæger  Vin,  danser  glade  omkring,  og  løber  igjen  for- 
nøjede videre. 

FEMTE  SCENE. 

Scenen  er  tom  et  Øjeblik,  Harlekin  kommer  ind 
for  at  give  sin  elskede  Kolombine  en  Serenade.  Han 
spiller  paa  sin  Mandolin  og  kalder  paa  hende.  Pierrette, 
som  hører  det,  kommer  frem  paa  Balkonen,  ser  Harle- 
kin, og  kalder  paa  Kolombine,  som  ogsaa  kommer  ud, 
hun  spørger  hvad  han  vil,  han  beder  hende  komme 
ned,  men  hun  siger,  at  der  er  lukket  af;  men  Pier- 
rette viser  hende  Nøglerne,  som  hun  har  stjaalet  fra 
Pierrot,  da  han  sov.  Kolombine  bliver  henrykt  og  lover 
straks  at  komme  ned. 

SJETTE  SCENE. 

Harlekin  lægger  henrykt  sin  Mandolin  bort,  og 
Kolombine  kommer  glad  ud  af  Huset  og  spørger  hvad 
han  vil.  Han  hilser  ærbødigt  paa  hende;  men  er  for- 
legen og  ved  ikke,  hvad  han  skal  sige.  Kolombine 
bliver  fornærmet,  og  lader  som  hun  vil  gaa  ind  igen ; 
men  Harlekin  holder  hende  tilbage  og  fortæller  hende, 
at  han  elsker  hende ;  han  er  fattig,  siger  han,  og  har 
ingen  Penge,    men   han  sværger  at  elske   hende  til  sin 

Død.  Kolombine  lader  som  hun  ikke  vil  have  ham, 
naar  han  ingen  Penge  har;  men  da  Harlekin  vil  gaa 
fortvivlet  bort,  kalder  hun  ham  tilbage  og  forsikrer 
ham,  at  det  gør  ikke  noget  han  er  fattig,  thi  hun  elsker 
ham  over  alt  i  Verden.  De  kaster  sig  henrykt  i  hinan- 
dens Arme. 

De  danser  nu  en  pas  de  deux,  hvori  han  beder 
hende  om  et  Kys,  som  hun  spøgende  nægter  ham, 
men  ender  Dansen  med  at  give  ham  et. 

SYVENDE  SCENE. 

Under  Dansen  kommer  Pierrot  ud  paa  Balkonen 
og  opdager  de  Elskende;  han  lister  sig  bort  og  kom- 
mer tilbage  med  Kassander,  en  Politianfører  og  4  Politi- 
betjente. Kassander  skiller  rasende  de  Elskende  ad, 
befaler  Politiet  at  gribe  Harlekin,  som  slider  sig  løs 
og  vil  flygte,  men  de  spærrer  Gaden  for  ham;  han  ser 
Kassanders  Dør  staa  aaben  og  løber  derind,  alle  de 
andre  løber  efter  ham  ind  i  Huset.  Harlekin  kommer 
løbende  ud  paa  Balkonen,  og  da  hans  Forfølgere  er 
lige  i  Hælene  paa  ham,  kaster  han  sig  ud  fra  Balko- 
nen og  bliver  liggende  død  udenfor  Kassanders  Hus. 

OTTENDE  SCENE. 

Pierrot  kommer  ud,  fulgt  af  Politiet,  som  han 
viser  en  Pung  med  Penge;  han  siger  det  er  fra  Kas- 
sander og  nu  kan  de  gærne  gaa  bort;  de  begynder  at 
gaa,   men  da  Pierrot  vil  gaa  ind  i  Huset,    opdager  han 


Harlekin,  som  ligger  død  paa  Gaden;  han  kalder  Poli- 
tiet tilbage,  og  viser  dem  Harlekin.  Anføreren  under- 
søger Harlekin,  men  kommer  til  det  Resultat,  at  han 
er  slaaet  ihjel.  Pierrot  kalder  Kassander  ud  og  viser 
ham  den  Døde.  Kassander  udbryder  fortvivlet,  det  er 
min  Skyld,  han  har  slaaet  sig  ihjel,  jeg  er  Morder. 
Pierrot  faar  en  Idé:  han  foreslaar,  at  de  skal  bære 
den  Døde  over  paa  den  anden  Side  og  lægge  ham 
ved  Osteriet,  og  saa  vil  de  liste  sig  bort.  De  tager  saa 
Harlekin  og  bærer  ham  over  paa  den  anden  Side, 
lægger  ham  der,  hvorpaa  Politiet  lister  af  og  Pierrot 
ind  i   Huset. 


NIENDE  SCENE. 

Scenen  bliver  ganske  mørk,  kun  Fontainen  op- 
lyses, og  op  af  denne  kommer  den  gode  Fé.  Hun 
strækker  sin  Haand  ud  mod  Harlekin  og  befaler  ham 
at  blive  levende;  han  rejser  sig  og  opdager  forbavset 
Feen.  Denne  spørger  ham,  hvad  der  er  ivejen.  Harle- 
kin kaster  sig  paa  Knæ  for  hende,  og  fortæller  hende, 
at  han  elsker  Kolombine;  men  han  er  fattig  og  Kas- 
sander har  jaget  ham  bort.  Feen  siger,  det  skal  han 
ikke  bryde  sig  om,  thi  hun  beskytter  de  Elskende,  og 
han  skal  ægte  sin  Kolombine.  Men  hvorledes,  spørger 
han;  hun  viser  ham  en  gylden  Brix  og  siger,  at  den 
vil  give  ham  Magt.  Hun  rækker  ham  den,  og  for- 
svinder igen  i  Fontainen.  Harlekin  danser,  ude  af  sig 
selv  af  Glæde. 

TIENDE  SCENE. 

Man  hører  nogen  komme,  Harlekin  skjuler  sig, 
det  er  Leander,  den  rige  adelige  Herre,  som  Kassander 
ønsker  sig  som  Svigersøn.  Leander  har  sin  Guitar 
med,  han  vil  synge  og  spille  for  sin  Elskedes  Vinduer, 
han  er  ledsaget  af  sine  Tjenere.  Harlekin,  som  hører 
Leander  synge,  vil  prøve  sin  Magt  for  at  blive  af  med 
sin  Rival.  Han  slaar  med  sin  Brix,  og  i  det  samme 
myldrer  smaa  Harlekiner  ind  paa  Scenen,  de  jager 
Leanders  Tjenere  bort  og  banker  Leander,  saa  han 
falder  om  paa  Gaden,  hvor  han  ligger  og  raaber  om 
Hjælp.  Kassander  og  Pierrot  kommer  ud  af  Huset  ved 
Raabet,  hjælper  Leander  op  og  fører  ham,  som  stadig 
jamrer  sig,  ind  i   Huset. 


ELLEVTE  SCENE. 

Harlekin  er  ene  paa  Gaden,  han  ved  Kassander 
har  nok  at  gøre  med  at  trøste  Leander-,  nu  gælder  det 
om  at  faa  fat  i  Kolombine.  Maanen  skinner  klart  paa 
Torvet.  Harlekin  kalder  ved  den  fortryllende  Brix  sin 
Elskede  ud  paa  Balkonen,  hun  kommer  sammen  med 
Pierrette,  men  da  de  ikke  ved,  hvorledes  de  skal 
komme  ned  fra  Balkonen,  slaar  Harlekin  nogle  Slag 
med  Brixen,  og  en  Stige  kommer  tiisyne.  Harlekin 
hjælper  dem  begge  ned,  og  han  og  Kolombine  aftaler 
at  flygte  sammen;  men  pludselig  kommer  Pierrot  frem 
paa  Balkonen;  Harlekin  hæver  Brixen,  og  Stigen  smæk- 
ker op,  lige  for  Næsen  af  Pierrot,  som  farer  forskræk- 

ket  tilbage.  Han  opdager  nu  de  3  Flygtninge  paa 
Gaden,  kalder  paa  Kassander  og  Leander,  som  ogsaa 
kommer  ud  paa  Balkonen.  Kolombine  fortæller  sin 
Fader,  at  nu  flygter  hun  med  Harlekin,  og  idet  de 
løber  ud  af  Scenen,  falder  Kassander  besvimet  om  i 
Armene  paa  Leander. 


Tæppet  falder. 


ANDEN  AKT. 

Harlekins   Bryllup. 

Scenen  forestiller  en   stor  Have  med  Hække   klippede  i  fransk 
Stil.     I  Baggrunden  en  Marmorfontaine. 


FØRSTE  SCENE. 

Bryllupsgæsterne  kommer  ind,  de  danser  en  Polo- 
naise.  Mod  Slutningen  af  denne  kommer  Brudeparret 
ind  fulgt  af  Pierrette  og  smaa  Harlekiner  og  Kolombiner. 

ANDEN   SCENE. 

Notaren  tager  sin  Ægteskabskontrakt  frem;  men 
Kolombine  har  hørt  Støj,  og  pludselig  staar  Pierrot  for 
dem,  fulgt  af  Kassander  og  Leander  og  Politibetjentene. 
Kassander  er  rasende  og  spørger,  hvad  det  betyder. 
Harlekin  siger,  at  han  skal  ægte  Kolombine,  men  Kas- 
sander siger,  at  det  kan  der  ikke  blive  noget  af,  da 
Kolombine  skal  giftes  med  Leander,  og  tager  sin  Dat- 
ter fra  Harlekin  og  befaler  Politimændene,  at  gribe  ham. 
De  styrter  sig  over  Harlekin,  men  han  river  sig  løs 
fra  dem. 

TREDIE  SCENE. 

Pludselig  oplyses  Fontainen  og  Feen  kommer  til- 
syne. Alle  træder  forbavset  tilbage.  Feen  stiger  ned 
paa  Gulvet,  gaar  frem  og  spørger,  hvad  der  er  paa 
Færde.  Kassander  fortæller,  at  Kolombine  vil  ægte 
Harlekin,  men  det  vil  han  nu  ikke  have.  Feen  siger 
da,  at  det  ikke  kan  nytte,  hvad  han  siger,  thi  hun 
beskytter  de  Elskende.  Kassander  siger  til  Feen,  at 
saadan  en  Stodder  maa  hans  Datter  ikke  faa;  men 
Feen  smiler  haanligt  og  siger,  at  Penge  skal  han  nok 
faa.  Hun  kalder  paa  de  smaa  Harlekiner,  som  brin- 
ger Poser  fyldte  med  Guldpenge,  og  kaster  dem  for 
Kassanders  Fødder.  Han  spørger,  om  de  alle  er  Harle- 
kins, hvortil  Feen  svarer  „ja".  Kassander  siger,  at  saa 
er  der  Intet  ivejen  og  giver  de  Elskende  sin  Velsig- 
nelse. Feen  tager  dem  ved  Haanden  og  præsenterer 
dem  for  Gæsterne  og  opfordrer  alle  til  at  deltage  i 
Festen,  hvorpaa  Feen  og  Brudeparret  sætter  sig  op 
tilvenstre,  og  alle  Gæsterne  placerer  sig  rundt  omkring. 


FJERDE  SCENE. 

En  af  de  smaa  Harlekiner  spørger  Feen,  om  Fe- 
sten maa  begynde.  Hun  giver  sit  Samtykke,  og 
Harlekinaden  begynder. 

Harlekinade. 

a. 
Monsieur  og  Madame  Polichinel 

(Hr.   Uhlendorfif  og  Fru   Agerholm  i. 

b. 

8  Harlekiner  og  8  Kolombiner 

(Børn). 


Pierrotter  og  Pierretter 

(Frkn.  Lauesgaard  og  Ditlevsen, 
Herrerne  Chr.   Christensen  og  James  Hansen) 

og  corps  de  Ballet. 

Forsoning.     Polka  de  caractére. 

(Danses  af  Frk.  Britta  Petersen  og  Hr.  Hans  Beck). 

FEMTE  SCENE. 

Feen  byder  dem  at  høre  op,  hun  maa  nu  tage 
bort,  men  forsikrer  de  Elskende,  at  hun  altid  skal  be- 
skytte dem.  Hun  tager  kærlig  Afsked  med  dem,  idet 
hun  danser. 

Feens  Solo. 

(Danses  af  Fru  Valborg  Guldbrandsen). 

SJETTE  SCENE. 

Naar  Feen  er  færdig  med  at  danse,  forsvinder  hun 
i  Fontainen.     De  Elskende  knæler. 

Pas  de  deux. 

(Danses  af  Frk.  Emilie  Schmidt  og  Hr.  Richard  Jensen  samt  8  Pierretter) 

Finale. 

(Danses  af  hele  Personalet). 


Tæppet  falder. 


I  alle  Boglader  faas 

OPERABOGEN 

ved  CH.  KJERULF 

Indholdet  af  de  mest  bekendte  Operaer. 

